31994D0280
L 120/52
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 април 1994 година
за изменение на Решение 92/471/ЕИО на Комисията относно ветеринарно-санитарните изисквания и ветеринарното сертифициране при внос на ембриони от животни от рода на едрия рогат добитък от трети страни
(текст от значение за ЕИП)
(94/280/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), последно изменена с Директива 93/52/ЕИО (2), и по-специално член 9 от нея,
като има предвид, че Директива 89/556/ЕИО на Съвета изключва от обхвата на посочената директива ембрионите, които са получени чрез определени техники;
като има предвид, че обхватът на Директива 89/556/ЕИО е разширен от Директива 93/52/ЕИО така, че да включва всички ембриони на животни от рода на едрия рогат добитък, с изключение на онези, които са получени чрез трансфер на ядра; като има предвид, че ембрионите, които ще бъдат подложени на техники, които включват проникването на zona pellucida, и тези, получени чрез ин витро оплождане, могат да бъдат включени за търговия или да бъдат внасяни, при условие че отговарят на изискванията на Директива 89/556/ЕИО, с определени допълнителни гаранции;
като има предвид, че Решение 94/113/ЕО на Комисията (3) изменя приложенията към директивата, така че да се създадат необходимите допълнителни гаранции;
като има предвид, че е необходимо да се измени Решение 92/471/ЕИО на Комисията от 2 септември 1992 г. относно ветеринарно-санитарните изисквания и ветеринарното сертифициране при внос на ембриони от животни от рода на едрия рогат добитък от трети страни (4), така че да вземе предвид допълнителните гаранции;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Приложенията към Директива 92/471/ЕИО на Съвета се заменят с приложенията към настоящото решение.
Член 2
Настоящото решение се прилага от тридесетия ден след нотифицирането му.
Член 3
Адресати на настоящото решение са държавите-членки.
Съставено в Брюксел на 28 април 1994 година.